Poliisi tutkii Ljusdalin kunnassa tapahtunutta epäiltyä rikosta.

Eläimiin sekaantuminen on Ruotsissa rikos. Kuvan hevonen ei liity tapaukseen. MOSTPHOTOS

Kahta teini-ikäistä poikaa epäillään seksin harrastamisesta hevosen kanssa Ruotsin Ljusdalissa.

Hevostilan omistaja sai pojat kiinni itse teosta tiistain ja keskiviikon välisenä yönä. Tallilla oli ollut ongelmia saman asian kanssa aiemminkin, ja paikalta oli löytynyt kondomi, joten omistaja osasi olla valppaana.

Asiasta kertoi keskiviikkona alueen paikallislehti Hela Hälsingland.

- Hevosten omistaja otti kaksi teinipoikaa kiinni talleilta. Heidän epäillään sekaantuneen hevoseen seksuaalisesti, poliisin edustaja Daniel Ågren kertoi Hela Hälsinglandille.

Poliisi on ryhtynyt selvittämään tapausta. Pojat ovat päässeet kotiinsa, ja heitä kuulustellaan myöhemmin.

Seksi eläinten kanssa oli Ruotsissa sallittua vuosikymmenten ajan siinä tapauksessa, että se ei aiheuttanut eläimelle kärsimystä.

Vuonna 2014 eläimiin sekaantuminen kuitenkin kriminalisoitiin Ruotsissa.

Suomi on yksi viimeisiä Euroopan maita, joissa eläimiin sekaantuminen on yhä sallittua jos se ei aiheuta eläimelle kipua tai kärsimystä. Eläinsuojelulakia ollaan Suomessa oltu uudistamassa jo pitkään. Uuden eläinsuojelulain on maa- ja metsätalousministeriön mukaan tarkoitus valmistua vuonna 2018. Tuolloin sukupuoliyhteys eläimen kanssa saattaa tulla rangaistavaksi myös Suomessa.